|  |  |  |
| --- | --- | --- |
| АССОЦИАЦИЯ  «СОВЕТ МУНИЦИПАЛЬНЫХ  ОБРАЗОВАНИЙ  РЕСПУБЛИКИ ТАТАРСТАН» |  | «ТАТАРСТАН РЕСПУБЛИКАСЫ  МУНИЦИПАЛЬ БЕРӘМЛЕКЛӘРЕ СОВЕТЫ»  АССОЦИАЦИЯСЕ |
|  | | |

**РЕШЕНИЕ ПРЕЗИДИУМА ПРЕЗИДИУМ КАРАРЫ**

от 14.02.2018 № ПР-77-1

г. Казань

,

**Татарстан Республикасы муниципаль районнары һәм**

**шәһәр округлары торак секторында видеокүзәтү системалары кую һәм аларны карап тоту мәсьәләләре турында**

Татарстан Республикасы төзелеш, архитектура һәм торак-коммуналь хуҗалыгы министрының беренче урынбасары А.М. Фроловның Татарстан Республикасы буенча күпфатирлы йортларда видеокүзәтү системалары кую өлешендә “Куркынычсыз шәһәр” аппарат-программ комплексы буенча докладын тыңлап һәм тикшереп, “Татарстан Республикасы муниципаль берәмлекләре Советы” Ассоциациясе (алга таба – Совет) президиумы карар бирә:

1. Татарстан Республикасы төзелеш, архитектура һәм торак-коммуналь хуҗалыгы министрының беренче урынбасары А.М. Фроловның Татарстан Республикасы буенча күпфатирлы йортларда видеокүзәтү системалары кую өлешендә “Куркынычсыз шәһәр” аппарат-программ комплексы буенча мәгълүматын игътибарга алырга.

2. Татарстан Республикасы муниципаль районнары һәм шәһәр округлары җирле үзидарәләре органнарына 2018 елның 1 маена кадәр түбәндәгеләрне эшләргә тәкъдим итәргә:

2.1. Татарстан Республикасы төзелеш, архитектура һәм торак-коммуналь хуҗалыгы министрлыгы, телекоммуникация хезмәтләре күрсәтү буенча компания-операторлар белән бергәләп, хезмәт күрсәтү өчен тарифларны киметү максатларында, видеокүзәтү системаларына идарә итү, аларны карап тоту һәм ремонтлау буенча эшләр һәм хезмәт күрсәтүләрне анализларга;

2.2. идарәче компанияләр белән бергәләп, видеокамералардан сервис моделендә файдаланганда, түләүне элемтә чаралары һәм линияләре урнаштырган, реклама һәм башка өстәмә керемнәрдән алу мөмкинлеген карарга.

3. Татарстан Республикасы Министрлар Кабинетына тәкъдим итәргә:

3.1. “Куркынычсыз шәһәр” проектын нәтиҗәле гамәлгә ашыру максатларында Татарстан Республикасында видеомониторинг системасын үстерү концепциясенә Татарстан Республикасы Министрлар Кабинетының 2017 елның 21 гыйнварындагы 87-р номерлы карары белән расланган “Куркынычсыз шәһәр” аппарат-программ комплексын гамәлгә ашыру кысаларында күпфатирлы йортларда видеокүзәтү системалары урнаштыру һәм аларга хезмәт күрсәтүгә кагылышлы зарури үзгәрешләр һәм өстәмәләр кертергә;

3.2. Аз катлы йортларда яшәүчеләр өчен түләүләр күләмен киметү максатларында видеокүзәтү системаларын карап тотуга субсидияләр бүлеп бирү мөмкинлеген карарга.

4. Әлеге карарның үтәлешенә контрольне Советның башкарма секретаре А.Г.Барышевка йөкләргә.

**Рәис** *(имза)*  **Ә.С. Гобәйдуллин**